als_Latn dik_Latn sag_Latn
Abonohuni për lajmet sportive me e-mail:
Vetëm dy javë pas rrëzimit në Aragon, nga shoku i tij i ekipit, Dani Pedrosa
zhvilloi një garë perfekte duke fituar
Cmimin e Madh të Malajzisë. Nënkampioni i botës fitoi në Sepang
një garë pa shumë histori duke siguruar të parën fitore në Klasin 1000 që nga gara e Çmimit të Madh të Francës, në Le Mans, në muajin maj. Lideri i botërorit Marc Marquez startoi për të katërtën herë radhazi nga pole position, ndërsa Jorge Lorenzo
ndonëse e filloi aventurën e tij nga vija e dytë rrëmbeu menjëherë vendin e parë, duke shfrytëzuar përsëri plogështinë e motorëve të ekipit HRC në nisje.
Në fakt kryesimi i kampionit në fuqi nuk zgjati shumë, sepse Lorenzo
u parakalua nga Pedrosa
në xhiron e 6, ndërsa dueli ndërmjet tij e 20-vjecarit katalan ishte tepër i bukur, por zgjati pak. Akselerimi i Honda-s bëri diferencën dhe 11 xhiro para fundit Marquez parakaloi Lorenzo
-n në kthesën numër 14, sidoqoftë numri 93 në pjesën e mbetur hoqi dorë nga Pedrosa
dhe u mjaftua thjesht me administrimin e garës duke menduar vetëm për të mbajtur pas vetes 26-vjecarin nga Mallorca.
Përfundimisht Pedrosa
siguroi fitoren e dytë radhazi në Sepang
dhe të tretën për këtë sezon, duke kaluar vijën e finishit me afro 3'' avantazh kundrejt shokut të tij të skuadrës, ndërsa Jorge Lorenzo
humbi ndjeshëm terren dhe u kënaq me kompletimin e podiumit.
Pas tre spanjollëve u klasifikua Valentino Rossi
, i cili në të kaluarën në Sepang
ka fituar
plot 5 herë, po aq sa edhe Mick Doohan, sidoqoftë Rossi
për nder të Marco Simoncelli-t, në xhiron përshëndetëse mbajti flamurin e tij. /albeu.com/
Shtuar më 13/10/2013,
ora 18:15
als_Latn als_Latn als_Latn als_Latn als_Latn als_Latn als_Latn tso_Latn als_Latn als_Latn als_Latn als_Latn als_Latn als_Latn als_Latn lmo_Latn als_Latn als_Latn als_Latn als_Latn als_Latn jav_Latn